gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4554, del 29-07-2003 (2003/8638)

Concurs número CNMY03/TC00A/149. Ampliació de 4 unitats al CP degà Martí, d'Orpesa (CS).
----------------------------------------------------------------------------------------

### Dades del document

Número de DOGV
:   4554

Data del DOGV
:   29-07-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/8638


Data del document
:   16-07-2003

Organisme emissor
:   Conselleria de Cultura, Educació i Esport

Tipus de document
:   Concurs

Anàlisi jurídica

 Descriptors 

:   * Orpesa
    * licitació
    * contracte d'obres

Concurs número CNMY03/TC00A/149. Ampliació de 4 unitats al CP degà Martí, d'Orpesa (CS). [2003/X8638]
  
La Direcció General de Règim Econòmic de la Conselleria de Cultura, Educació i Esport resol anunciar a concurs els expedients de contractació d'obres que s'indiquen:
  
1. Expedient núm. CNMY03/TC00a/149
  
Objecte del contracte: ampliació de 4 unitats al CP degà Martí d'Orpesa (CS)
  
Termini d'execució: 10 mesos (deu mesos).
  
Tramitació: ordinària.
  
Procediment: obert.
  
Forma d'adjudicació: concurs.
  
Pressupost de licitació: 667.645,60 €
  
Garantia provisional: no escau.
  
Garantia definitiva: 4% de l'import d'adjudicació
  
Classificació requerida: grup C, categoria ?d?.
  
Revisió de preus: no escau.
  
Variants o alternatives: no escau.
  
Arquitecte Redactor: Guillamón-Rubert Asociados, SL.
  
Obtenció de documentació i informació:
  
Copistería Diazotec - c/ Conde Altea, 4, 46194 València, Tf. 558344585, Fax 031944639; Copistería Ana Falero - c/ Joaquín Costa, 19, 46702 València Tf. 131964057, Fax 84782921; Copistería Estudio 3 - c/ Alvaro de Bazán, 10, 12, 46686, València, Tf/Fax 934423331.
  
Pàgina web d'Internet: http://www.cult.gva.es/dgre/obras.htm
  
Termini de presentació de proposicions: Acabarà el dia 25.08.2003.
  
Lloc de presentació de proposicions: Registre General de la Conselleria de Cultura, Educació i Esport, Av. Campanar, 32-34, 46904 València, o qualsevol dels mitjans establerts en la S.O.V.DQ.EX. i P.A.C.
  
Documentació que han de presentar els licitadors:
  
Sobre A: Proposició econòmica i tècnica en la forma que determina la clàusula 6.2 del plec de clàusules administratives particulars.
  
Sobre B: capacitat per a contractar en la forma que determina la clàusula 6.3 del plec de clàusules administratives particulars.
  
Obertura de proposicions:
  
El resultat de la qualificació prèvia dels sobres B es publicarà al tauler d'anuncis d'aquesta Conselleria, i a Página web de Internet: http://www.cult.gva.es/dgre/obras.htm el dia 02.09.2003.
  
Les proposicions econòmiques i tècniques eran obertes per la mesa de contractació en acte públic, el dia 05.09.2003 a les 12 hores, a la sala d'actes de la Conselleria de Cultura i Educació.
  
Termini de manteniment de l'oferta: tres mesos a comptar des de l'obertura de les proposicions econòmiques.
  
Despeses de publicació: les despeses de publicació d'aquest anunci aniran a càrrec dels adjudicataris, dividides entre el nombre total d'expedients anunciats.
Diari Oficial de la Generalitat Valenciana


Sumari del DOGV 4415, del 10-01-2003 (2003/68)

ORDE de 27 de novembre de 2002 del conseller de Justícia i Administracions Públiques, per la qual es fa pública la modificació en la composició del Consell Tècnic d'Heràldica de la Generalitat Valenciana.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4415

Data del DOGV
:   10-01-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/68


Data del document
:   27-11-2002

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * ajuda pública

ORDE de 27 de novembre de 2002 del conseller de Justícia i Administracions Públiques, per la qual es fa pública la modificació en la composició del Consell Tècnic d'Heràldica de la Generalitat Valenciana. [2003/68]
  
L'Orde de 27 d'octubre de 1994, de la Conselleria d'Administració Pública, per la qual es desenvolupa el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals, disposa que la condició de membre del Consell Tècnic d'Heràldica es perdrà per cessament en el càrrec en virtut del qual va ser nomenat.
  
El senyor Manuel Bas Carbonell, forma part del Consell Tècnic d'Heràldica, designat pel Consell Valencià de Cultura.
  
Com que ha cessat com a membre d'este últim Consell, perd també la condició de membre del Consell Tècnic d'Heràldica.
  
La Comissió de Govern i el Ple del Consell Valencià de Cultura, en sessió de 30 d'octubre de 2002, han designat el senyor Vicente Muñoz Puelles, vocal, en representació d'este en el Consell Tècnic d'Heràldica i Vexil·lologia Local de la Generalitat Valenciana.
  
L'article 4 de l'Orde citada establix que els òrgans competents procediran a designar els membres del Consell Tècnic d'Heràldica i donaran trasllat al conseller de Justícia i Administracions Públiques, a efectes de la seua publicació.
  
Per tot això, i en virtut de la competència que m'atribuïx la normativa vigent
  
ORDENE
  
Fer públic el nomenament del senyor Vicente Muñoz Puelles, com a vocal del Consell Tècnic d'Heràldica i Vexil·lologia Local de la Generalitat Valenciana, designat pel Consell Valencià de Cultura.
  
València, 27 de novembre de 2002
  
El conseller de Justícia i Administracions Públiques,
Diari Oficial de la Generalitat Valenciana


Sumari del DOGV 4433, del 05-02-2003 (2003/996)

Ressenya de l'Acord de la Comissió Territorial d'Urbanisme de 30 de juliol de 2002, pel qual es declara definitivament aprovada l'homologació i Pla Parcial del sòl apte per a urbanitzar els Olivarons de Sollana.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4433

Data del DOGV
:   05-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/996


Data del document
:   30-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Sollana
    * pla d'urbanisme

Ressenya de l'Acord de la Comissió Territorial d'Urbanisme de 30 de juliol de 2002, pel qual es declara definitivament aprovada l'homologació i Pla Parcial del sòl apte per a urbanitzar els Olivarons de Sollana. [2003/X996]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de l'Acord de la Comissió Territorial d'Urbanisme de 30 de juliol de 2002, i publicada junt amb les Normes Urbanístiques aprovades en el Butlletí Oficial de la Província de València número 305 de 24 de desembre de 2002.
  
- Exp.:- 2001.1114
Diari Oficial de la Generalitat Valenciana


Sumari del DOGV 4440, del 14-02-2003 (2003/1670)

Informació pública del projecte d'urbanització de la unitat d'execució 19.2.
----------------------------------------------------------------------------

### Dades del document

Número de DOGV
:   4440

Data del DOGV
:   14-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1670


Organisme emissor
:   Ajuntament de Villena

Tipus de document
:   Anunci

Informació pública del projecte d'urbanització de la unitat d'execució 19.2. [2003/F1670]
  
La Comissió de Govern, en la sessió del dia 17 de gener de 2003, ha acordat sotmetre a informació pública el projecte d'urbanització de la unitat d'execució 19.2, de sòl urbà, que ha sigut presentat per la mercantil Urbanización Huerto Real, SL.
  
El projecte presentat, de l'arquitecte Julián Lagullón Escamilla, comprén memòria, plànols, pressupost, plec de condicions i estudi de seguretat i salut. També s'aporten projecte d'instal·lació elèctrica en baixa tensió per a enllumenat públic, línia directa subterrània de mitja tensió, línia elèctrica subterrània de baixa tensió, i dos centres de transformació, de l'enginyer tècnic Andrés Gil Ramírez.
  
De conformitat amb el que s'establix en els articles 53 i 46.3 de la Llei Reguladora Urbanística, se sotmet a informació pública el projecte esmentat, mitjançant anuncis que s'inseriran en un diari d'informació general i en el Diari Oficial de la Generalitat Valenciana. Per això, en el termini de 20 dies, a comptar des de la inserció en este últim mitjà, es podrà examinar l'expedient i formular les al·legacions o observacions que s'estimen pertinents.
  
Els propietaris afectats per l'actuació, en els termes de l'article 67.4 de la Llei Reguladora de l'Activitat Urbanística, poden aprofitar esta exposició pública per a manifestar les seues discrepàncies respecte als costos pressupostats.
  
Pel que fa a aquells titulars i propietaris que puguen resultar desconeguts o s'ignore el seu domicili, la inserció d'este anunci tindrà els efectes previstos en l'article 59.5 de la Llei 30/1992, de 26 de novembre, i servirà de notificació a estos de l'acte que es publica.
Diari Oficial de la Generalitat Valenciana


Sumari del DOGV 4504, del 21-05-2003 (2003/5501)

Informació pública de la proposta de programa per al desenvolupament de l'actuació integrada que correspon a la UE número 2 del pla parcial de la carretera de la Vall d'Alba, a Benlloch.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4504

Data del DOGV
:   21-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5501


Organisme emissor
:   Ajuntament de Benlloc

Tipus de document
:   Anunci

Informació pública de la proposta de programa per al desenvolupament de l'actuació integrada que correspon a la UE número 2 del pla parcial de la carretera de la Vall d'Alba, a Benlloch. [2003/Q5501]
  
Iván Eixarch Casanova ha presentat una proposta de programa per al desenvolupament de l'actuació integrada que correspon a la unitat d'execució número 2 del pla parcial de la carretera de la Vall d'Alba, acompanyada d'avantprojecte d'urbanització, i de conformitat amb el que es disposa en els articles 45, 46 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública, durant el termini de 20 dies hàbils, comptadors des del sendemà de la publicació en el Diari Oficial de la Generalitat Valenciana, perquè els qui n'estiguen interessats puguen examinar la documentació, formular al·legacions i proposar alternatives tècniques a la presentada, i poden, dins dels cinc dies següents a la finalització del termini d'exposició, presentar proposicions juridicoeconòmiques a l'ajuntament.
Diari Oficial de la Generalitat Valenciana


Sumari del DOGV 4557, del 01-08-2003 (2003/8985)

Correcció d'errades de la informació pública del projecte de reparcel·lació de la UE 2 R 04.
--------------------------------------------------------------------------------------------

### Dades del document

Número de DOGV
:   4557

Data del DOGV
:   01-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8985


Organisme emissor
:   Ajuntament de Vinaròs

Tipus de document
:   Correcció d'errades

Correcció d'errades de la informació pública del projecte de reparcel·lació de la UE 2 R 04. [2003/X8985]
  
Constatada errada en la inserció del text de l'edicte d'informació pública del projecte de reparcel·lació de la SW-4-R.51, publicat en el DOGV núm. 4539, de 8.0.2003, se sotmet a informació pública conforme a la present redacció:
  
L'agrupació d'interès urbanístic EZ-3-Z.42, representada per Alberto Artigas Molina, com a adjudicatària del programa d'actuació integrada VG-9-O.26, sota el registre 6.679, presenta projecte de reparcel·lació de la referida actuació integrada.
  
Per la qual cosa, a l'empara del que preveu l'art. 69, en relació amb l'art. 46.1 i 3, s'exposa al públic per termini de 20 dies hàbils comptadors des de la publicació d'este anunci en el DOGV, per tal que qualsevol interessat hi puga presentar al·legacions.
  
Els propietaris podran realitzar les actuacions derivades de l'art. 69-I-D i 70 de la LRAU 6/95.
Diari Oficial de la Generalitat Valenciana


Sumari del DOGV 4480, del 14-04-2003 (2003/4074)

Notificació de les resolucions dictades en els expedients sancionadors 46-856/02, a Transportes Boyaca, SL, i altres.
---------------------------------------------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4074


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de les resolucions dictades en els expedients sancionadors 46-856/02, a Transportes Boyaca, SL, i altres. [2003/X4074]
  
Per la present es notifica a les empreses que a continuació es detallen a les quals la Inspecció Provincial de Treball practicà actes d'infracció que donaren lloc a expedient de sanció les resolucions de les quals foren notificades, i resolts els recursos d'alçada, no van poder ser notificades les resolucions per haver desaparegut, traslladat a un altre domicili o altres causes anàlogues, d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A les empreses detallades se'ls fa saber que en el termini de dos mesos, partir de la publicació del present edicte, podran formular recurs contenciós administratiu davant la jurisdicció corresponent, d'acord amb l'article 46 de la Llei de la Jurisdicció Contenciosa Administrativa, de 13 de juliol de 1998, i a estos efectes podran examinar en el termini indicat l'expedient que es troba en esta Direcció Territorial.
Diari Oficial de la Generalitat Valenciana


Sumari del DOGV 4493, del 06-05-2003 (2003/4832)

Notificació. Expedients números A-DAFT-0007/2003, A-DAFT-0009/2003, A-DAFT-0010/2003.
-------------------------------------------------------------------------------------

### Dades del document

Número de DOGV
:   4493

Data del DOGV
:   06-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4832


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació. Expedients números A-DAFT-0007/2003, A-DAFT-0009/2003, A-DAFT-0010/2003. [2003/S4832]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, que s'ha incoat expedient administratiu de desnonament per ocupació sense títol legal per a fer-ho.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA, en el carrer Girona, núm. 4, 2º d'Alacant, en horari de 09.00 a 13.00 hores, de dilluns a divendres, excepte festius, i disposen d'un termini, a tal fi, de 15 dies hàbils.
  
Expedient número: A-DAFT-0007/2003
  
Dades de l'adjudicatari:
  
- Cognoms: Dual Motos
  
- Nom: Rafael
  
Dades de l'ocupant:
  
- Cognoms: Dual Motos
  
- Nom: Alfredo
  
Dades de l'habitatge:
  
- Codi de l'habitatge: 7166717576
  
- Adreça: carrer Dip. Joaquín Galant Ruiz, núm. 1, bloc 4, 3º, porta A
  
- Localitat: Alacant
  
- Província: Alacant
  
- Data del plec de càrrecs: 12.02.2003
  
Expedient número: A-DAFT-0009/2003
  
Dades de l'adjudicatari:
  
- Cognoms: Fernández Cortes
  
- Nom: Eduvigis
  
Dades de l'ocupant:
  
- Cognoms: Fernández Cortés
  
- Nom: Laura
  
Dades de l'habitatge:
  
- Codi de l'habitatge: 8299098622
  
- Adreça: carrer Dip. Joaquín Galant Ruiz, núm. 3, escala 1, 1º porta A
  
- Localitat: Alacant
  
- Província: Alacant
  
- Data del plec de càrrecs: 12.02.2003
  
Expedient número: A-DAFT-0010/2003
  
Dades de l'adjudicatari:
  
- Cognoms: Giménez Barrull
  
- Nom: Ángel
  
Dades de l'ocupant:
  
- Cognoms: Giménez Amador
  
- Nom: Salustiana
  
Dades de l'habitatge:
  
- Codi de l'habitatge: 5458857883
  
- Adreça: carrer Dip. Joaquín Galant Ruiz, núm. 3, escala 3, 1º, porta A
  
- Localitat: Alacant
  
- Província: Alacant
  
- Data del plec de càrrecs: 12.02.2003
Diari Oficial de la Generalitat Valenciana


Sumari del DOGV 4426, del 27-01-2003 (2003/345)

Informació pública de la pèrdua de l'original de la carta de pagament de la fiança número 4692M731, a nom d'Ángel Martínez Rangel.
----------------------------------------------------------------------------------------------------------------------------------

### Dades del document

Número de DOGV
:   4426

Data del DOGV
:   27-01-2003

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2003/345


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de l'original de la carta de pagament de la fiança número 4692M731, a nom d'Ángel Martínez Rangel. [2003/Q345]
  
A causa de la pèrdua de l'original de la carta de pagament de la fiança número 4692M731, per import de sis-cents un euros amb un cèntim (601,01 euros), a nom d'Ángel Martínez Rangel, amb document nacional d'identitat 79666796N, a favor de la Conselleria de Cultura i Educació.
  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana, no s'hi produïx cap reclamació.
Diari Oficial de la Generalitat Valenciana


Sumari del DOGV 4438, del 12-02-2003 (2003/1267)

RESOLUCIÓ de 3 de febrer de 2003, de la Universitat de Alacant, per la qual es nomena professor titular d'universitat DF02476, en l'àrea de coneixement de Ecologia a María Josefina Moro Cuadrillero.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4438

Data del DOGV
:   12-02-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/1267


Organisme emissor
:   Universitat d'Alacant

Tipus de document
:   Resolució

RESOLUCIÓ de 3 de febrer de 2003, de la Universitat de Alacant, per la qual es nomena professor titular d'universitat DF02476, en l'àrea de coneixement de Ecologia a María Josefina Moro Cuadrillero. [2003/S1267]
  
Segons el que es disposa en el Reial Decret 1.888/1984, de 26 de setembre i el Reial Decret 898/1985, de 30 d'abril, i a proposta de la comissió docent jutjadora del concurs convocat per Resolució d'esta Universitat d'Alacant de 22 de novembre de 2001 (BOE de 8 de desembre de 2001), es nomena professor titular d'universitat DF02476, en l'àrea de coneixement d'Ecologia, Departament d'Ecologia a María Josefina Moro Cuadrillero.
  
Alacant, 3 de febrer de 2003.- El rector p. d. (Resolució Rectoral 15.06.2001): Miguel Louis Cereceda.
Diari Oficial de la Generalitat Valenciana


Sumari del DOGV 4422, del 21-01-2003 (2003/553)

RESOLUCIÓ de 15 de gener de 2003, de la Direcció General per als Recursos Humans, mitjançant la qual se cita les persones interessades en el procediment abreujat número 362/02.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4422

Data del DOGV
:   21-01-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/553


Organisme emissor
:   Conselleria de Sanitat

Tipus de document
:   Resolució

RESOLUCIÓ de 15 de gener de 2003, de la Direcció General per als Recursos Humans, mitjançant la qual se cita les persones interessades en el procediment abreujat número 362/02. [2003/X553]
  
El Jutjat Contenciós Administratiu número huit de València ha reclamat a esta unitat administrativa l'expedient referent al procediment que es descriu a continuació:
  
Recurrent: José Berenguer Llombart.
  
Persones interessades: les participants en el procés extraordinari de consolidació d'ocupació per a la selecció i provisió de places d'administratiu de la funció administrativa de les institucions sanitàries dependents de la Conselleria de Sanitat, publicat en el DOGV núm. 4224, de 9 d'abril de 2002.
  
Assumpte: recurs contenció administratiu (procediment abreujat) interposat contra l'Orde de 20 de març de 2002, de Direcció General per als Recursos Humans de la Conselleria de Sanitat de la Generalitat Valenciana, per la qual convoca un procés extraordinari de consolidació d'ocupació per a la selecció i provisió de places d'administratiu de la funció administrativa de les institucions sanitàries dependents de la Conselleria de Sanitat, publicat en el DOGV núm. 4.224, de data 09 d'abril de 2002).
  
Referència del tribunal: procediment abreujat 362/02.
  
Segons que disposa l'article 49 de la Llei 29/1998, de 13 de juliol, reguladora de la Jurisdicció Contenciosa Administrativa, se cita les persones interessades en el procediment descrit a fi que puguen comparéixer en les actuacions i personar-se en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en aquest recurs en defensa del manteniment de la resolució recorreguda.